DOM ZDRAVLJA KARLOVAC Razina: 31

 MB: 0728756

OIB: 81499488050

RKP: 27247

 B I LJ E Š K E

 za razdoblje od 1. siječnja do 31. prosinca 2018. godine

Dom zdravlja Karlovac zdravstvena je ustanova primarne zdravstvene zaštite osnovan Odlukom o statusnoj promjeni Medicinskog centra Karlovac broj 021-01/94-01/23 Županijskog poglavarstva Karlovačke županije od 23.03.1994.g. Osnivač Doma zdravlja je Karlovačka županija.

Za obavljanje zdravstvene djelatnosti Dom zdravlja Karlovac je sa HZZO tijekom 2018. ugovarao slijedeće djelatnosti.

1. - opća medicina : 11 timova
2. - dentalna medicina : 13 timova
3. - patronažna služba : 14 viših medicinskih sestara
4. - ortodontska ordinacija: 0,7 tima
5. - RTG zubna dijagnostika : 1 inž. radiologije
6. - 6,5 timova sanitetskog prijevoza
7. - 1 tim pedijatrija
8. - palijativnu skrb – 2 koordinatora za palijativnu skrb.

Ukupan broj djelatnika na dan 31.12.2018. je 112. Tijekom 2018. zapošljavani su djelatnici na određeno vrijeme poradi zamjene djelatnika koji izbivaju sa rada, a na neodređeno vrijeme zaposleni su djelatnici na radna mjesta upražnjena odlaskom djelatnika u mirovinu ili prestankom radnog odnosa djelatnika, a po ishođenju suglasnosti Ministra zdravlja.

Dom zdravlja ima u zakupu ukupno 27 timova i to :

- 13 timova opće medicine,

- 3 timova dentalne zdravstvene zaštite,

- 5 zubnih tehničara,

- 1 tima medicine rada

- 2 med.biokemijska inž. u laboratoriju

- 3 tima zdravstvene zaštite žena.

Financijski izvještaji u sustavu proračuna se predaju sukladno izmijenjenom Pravilniku o financijskom izvještavanju u proračunskom računovodstvu (NN 2/17 i 28/17). Izmjene Pravilnika su se primjenjivala na sva izvještajna razdoblja u 2018.g., a proizašle su iz Izmjena i dopuna Pravilnika o proračunskom računovodstvu i Računskom planu (NN 87/16). Dom zdravlja Karlovac je proračunski korisnik Karlovačke županije. Financijski planovi Doma zdravlja su dio Proračuna Karlovačke županije koja vrši konsolidaciju financijska izvješća svojih korisnika. Knjiženja se vrše putem jedinstvenog računovodstvenog sustava - „Win-GPS“ informatičke kuće Infomare d.o.o. Odlukom o uspostavi Full Riznice Karlovačke županije, kojom se uređuje dovršetak procesa uvođenja riznice kao informatičkog rješenja planiranja i izvršavanja proračuna. Dom zdravlja Karlovac je s informatičkom kućom potpisao Ugovor o održavanju full-user licenci, koji se primjenjuje od 01.09.2017.g. Dom zdravlja Karlovac je i u 2018.g. ostao obveznik obračuna i plaćanja PDV-a, obzirom da godišnje ostvaruje više od 300.000 kn oporezivih usluga. Privremena stopa pretporeza od 5% je i konačna te će se primjenjivati i u 2019.g.

28.prosinca 2018. pokrenut je sudski spor protiv Doma zdravlja Karlovac zbog isplate razlike plaće za prekovremeni rad, obračun naknade plaće za vrijeme korištenja godišnjeg odmora u vrijeme blagdana, neradnih dana, isplate dodatka na plaću s osnova otežanih uvjeta rada i isplate dodatka na plaću s osnova iznimne odgovornosti za život i zdravlje ljudi. Tužiteljica je specijalizantica Dom zdravlja koja specijalizira pedijatriju u Klinici za dječje bolesti Zagreb.

Bilješke uz Bilancu

Dom zdravlja Karlovac nije izdavao jamstva i nema dugoročnih depozita. Smanjena je vrijednost zemljišta u iznosu od 55.810 kn zbog prijenosa vlasništva Poliklinici Suvag i Zavodu za Hitnu medicinu Karlovačke županije.(AOP 004).Izvršeno je dodatno ulaganje na građevinskim objektima u iznosu od 89.599 kn i izvršeno je isknjižavanje na građevinskim objektima u iznosu od 1.624.572 kn zbog prijenosa vlasništva građevinskih objekata Poliklinici Suvag i Zavodu za Hitnu medicinu Karlovačke županije.(AOP 010).

Povećana je vrijednost uredske opreme i namještaja (AOP 015) u iznosu 187.622 kn i izvršeno je isknjižavanje u iznosu od 46.409 kn (AOP 015). Nabavljen je namještaj za ordinacije dentalne medicine na lokaciji Izidora Kršnjavog te opće medicine na lokaciji Domjanićeva 19 u Karlovcu.

Nabavljena su i instalirana četri klima uređaja u ordinacijama i ugrađen je sustav video nadzora na lokacijama Vladka Mačeka 48 i Gaja Petrovića 2 u Karlovcu (AOP 017).

Nabavljena je medicinska oprema u vrijednosti od 174.040 kn i proveden rashod u ordinacijama dentalne i obiteljske medicine u iznosu od 18.071kn(AOP018).

Nabavljeno je rabljeno sanitetsko vozilo iz prihoda od nefinancijske imovine u vrijednosti 31.000 kn i primljena je donacija rabljenog vozila u iznosu 444.877 kn od Zavoda za Hitnu medicinu Karlovačke županije. Proveden je rashod u iznosu od 665.874kn za tri vozila sanitetskog prijevoza koja su prodana jel nisu više bila u funkciji (AOP025).

Novac u banci i blagajni (AOP 064) je povećan kao rezultat dobre naplate potraživanja te novčanih sredstava. Ostala potraživanja (AOP 080) obuhvaćaju potraživanja od HZZO-a za refundaciju bolovanja. Potraživanja po posebnim propisima (AOP 152) obuhvaćaju potraživanja za dopunsko zdravstveno osiguranje. Potraživanja za prihode od pruženih usluga odnose se na uplaćena sredstva prikupljena temeljem najma poslovnog prostora i refundacije režijskih troškova kao i na sredstva od pruženih zdravstvenih usluga u Domu zdravlja Karlovac. (AOP 153). Dionice i udjeli u glavnici - pad vrijednosti u iznosu od 12.367 kn. Potraživanja za prihode iz proračuna (AOP 154) čine potraživanja od HZZO na temelju ugovornih obveza. Potraživanja od prodaje nefinancijske imovine (AOP 157) su potraživanja za preostale rate stanova na rok do 30 godina.

Obveze i vlastiti izvori - Dom zdravlja na vrijeme podmiruje dospjele obveze. Iskazano je povećanje obveza u odnosu na prošlu godinu za 10,1 %, a najviše zbog povećanja rashoda za zaposlene(AOP 163). Obveze za materijalne rashode su veće u odnosu na prošlu godinu za približno 13,7 % (AOP 166). Obveze za zaposlene (AOP 165) su obveze za plaće i naknade za prosinac 2018.g. a podmirene su u siječnju 2019g. Obveze za financijske rashode(AOP 170) obuhvaćaju obvezu prema poslovnoj banci za prosinac. Evidentirana je nepodmirena obveza za nabavljenu uredsku opremu (AOP 175). Kako je poslovnu 2017.g. Dom zdravlja završio s viškom i manjkom prihoda po različitim kategorijama, na sjednici Upravnog vijeća održanoj 28.02.2018.g. donesena je Odluka o raspodjeli rezultata kojom je preneseni manjak prihoda od nefinancijske imovine u iznosu od 287.018 (AOP 238) kn pokriven viškom prihoda poslovanja (AOP 233).

Nakon utvrđivanja rezultata za 2018.g. te provedene obvezne korekcije rezultata po čl. 82.st.1. Pravilnika i čl. 70. St.2. Zakona, utvrđen je ukupan višak prihoda poslovanja (AOP 233) u iznosu od 1.610.768 kn i manjak prihoda od nefinancijske imovine ( AOP 238) u iznosu od 192.682 kn.

Bilješke uz Izvještaj PR-RAS

U izvještajnom razdoblju Dom zdravlja Karlovac ostvario je 18.192.582 kn ukupnih prihoda i 17.915.800 kn ukupnih rashoda, čime je ostvario višak prihoda u iznosu od 276.782 kn (AOP 629, AOP 630 i AOP 631).

PRIHODI:

Sukladno računovodstvenom sustavu proračunskih korisnika prihodi se priznaju na temelju priljeva novčanih sredstava u izvještajnom razdoblju.

Tekuće pomoći od izvanproračunskih korisnika za stručno osposobljavanje iznosi 33.280 kn (AOP 058).

Kapitalne pomoći iz proračuna koji nije nadležan iznosi 70.000,00 (AOP 065).

Grad Karlovac je Domu zdravlja odobrio 20.000 kn za pomoć u nabavi računalne opreme za obavljanje djelatnosti palijativne skrbi, te kapitalnu pomoć direktno uplatio na račun ustanove (AOP 065). Općina Krnjak je Domu zdravlja odobrila 50.000,00 kn za pomoć u nabavi medicinske opreme za ordinaciju dentalne i obiteljske medicine u Krnjaku, te kapitalnu pomoć direktno uplatio na račun ustanove . (AOP 065).

U strukturi ukupnog prihoda, prihod od HZZO iznosi 15.341.298 kn (AOP 135); prihodi iz Proračuna 1.251.520 kn (AOP 131);

Vlastiti prihodi iznose 955.977 kn (AOP 126).

Ostale prihode čine: prihodi od sufinanciranja usluga, prihodi od dopunskog osiguranja te ostali izvanredni prihodi u iznosu (refundacija plaća doktora i sl.) 469.742 kn (AOP 116)

Prihodi od prodaje nefinancijske imovine 70.765 kn (AOP 302)

RASHODI:

U istom razdoblju ostvareni su rashodi u iznosu od 17.915.799 kn (AOP 630) i to rashodi redovnog poslovanja 17.388.464 kn (AOP 148) i rashodi za nabavu nefinancijske imovine 527.335 kn (AOP 341).

Najveći udio u ukupnim rashodima čine rashodi za zaposlene 12.295.282kn (AOP 149) što je povećanje u odnosu na prošlu godinu za 18,5%. Povećanje broja zaposlenih u odnosu na isto razdoblje prošle godine za 9 zaposlenika pa će iznos bruto plaća biti veći kao i doprinosi za zdravstveno osiguranje, doprinosi za ozljede na radu, doprinosi u slučaju nezaposlenosti i trošak prijevoza. Povećanje ostalih rashoda za zaposlene – zbog stečenih uvjeta za isplatu regresa, božićnice za sve zaposlenike i isplate dara za djecu.

Za materijalne rashode utrošeno je 5.074.986 kn (AOP 160) što je povećanje u odnosu na prošlu godinu za 6%. Povećanje sanitetskog potrošnog materijala, gotovih lijekova, zubarskog materijala i materijala u ortodonciji također kao posljedica novo preuzetih ordinacija obiteljske i dentalne medicine.

Za financijske rashode realizirano je 10.294 kn (AOP 193) što je povećanje u odnosu na prošlu godinu za 20,3% .

**Rashode za nefinancijsku imovinu čine :**

AOP 361 Uredska oprema i namještaj 164.285 kn

AOP 363 Oprema za održavanje 66.854 kn

AOP 364 Medicinska oprema 174.040 kn

AOP 367 Uređaji, strojevi 1.556 kn

AOP 370 Prijevozna sred. – kombi vozilo 31.000 kn

AOP 394 Dodatna ulaganja na građ.objektima 89.600 kn

 UKUPNO 527.335 kn

Bilješke uz Izvještaj o obvezama

AOP 001 Stanje obveza na početku izvještajnog razdoblja je stanje obveza na dan 01.01.2018.g. i iznosi 1.385.746 kn. AOP 003 Međusobne obveze proračunskih korisnika su zajednička kategorija obveza prema svim proračunskim i izvanproračunskim korisnicima državnog proračuna i proračuna JLP(R)S-a, uz određena izuzeća ( porezi, doprinosi, pdv, carine, naknade za uređenje voda, emisije u okoliš i sl.) Označavanje međusobnih obveza proračunskih korisnika vrši Županija. Do povećanja međusobnih obveza proračunskih korisnika došlo je kod slijedećih korisnika: Opća bolnica i Zavod za javno zdravstvo Karlovačke županije AOP 020 Do smanjenja međusobnih obveza došlo je kod istih korisnika. Od dospjelih obveza Dom zdravlja nije podmirio usluge zubotehničkih laboratorija iz razloga jer isti nisu naplaćeni od strane Hzzo-a.( AOP 037 ).

Bilješke uz Izvještaj RAS-funkcijski

Dom zdravlja Karlovac obavlja osnovnu funkciju razreda 07 Zdravstvo, skupine 072 Službe za vanjske pacijente i slijedećih podskupina: 0721 Opće medicinske usluge. Iskazani su rashodi poslovanja i rashodi za nabavu nefinancijske imovine .(AOP 91)

Bilješke uz Izvještaj PVRIO

AOP 015 Dionice i udjeli u glavnici – iskazan je pad vrijednosti dionica Adriadiesel d.d. u iznosu od 10.250 kn i pad vrijednosti dionica Karlovačke banke u iznosu od 2.117 kn.

AOP 020 Neproizvedena dugotrajna imovina. Smanjena je vrijednost zemljišta u iznosu od 55.810 kn zbog prijenosa vlasništva Poliklinici Suvag i Zavodu za Hitnu medicinu Karlovačke županije.

AOP 021 Proizvedena dugotrajna imovina –Smanjena je vrijednost građevinskih objekata zbog prijenosa vlasništva građevinskih objekata Poliklinici Suvag i Zavodu za Hitnu medicinu Karlovačke županije i rashodovan je uredski namještaj u ordinacijama dentalne i obiteljske medicine.

AOP 032 Temeljem Odluke, otpisana su nenaplativa potraživanja.

Karlovac, 31.01.2019.

 Zakonski predstavnik:

 Tatjana Šterk-Tudić,mag.oec